ગરીબ લોકોના 2448 આવાસો બે વર્ષમાં ખંડેર થઈ જાય તેવું કામ કરાવનાર ભદ્રકાલી રોડ અને અન્ય સી.સી. રોડનું લોટ, પાણી અને લાકડા જેવું કામ કરાવનાર કન્સલ્ટન્ટ મનિષ રૂપારેલીયા સામે પગલા લેવાની માંગણી પણ કાેંગ્રેસ પક્ષ કરી છે. પોરબંદર શહેરમાં થયેલ પેવર બ્લોકના કામમાં પણ નબળી ગુણવત્તાના પેવર બ્લોક વાપરવામાં આવ્યા છે. આ પેવર બ્લોકની નીચેની કરવાની થતી 70 ટકા આઈટમ ભાજપના સગાઆે કમ પેટા કોન્ટ્રાક્ટરે કરેલ નથી. અને આ કામના કન્સલ્ટન્ટ પણ મનિષ રૂપારેલીયા છે અને તાલુકા પંચાયતમાં લાંચ રૂશ્વતમાં પકડાયેલા એન્જીનીયર મકવાણા તમામ કામોના મેઈન સુપરવાઈઝર છે. વિકાસના નામે ખિસ્સા ભરતા ભાજપના આગેવાનોને સરકાર નહી રોકે તો જલદ આંદોલન કરવાની ફરજ પડશે એમ જિલ્લા કાેંગ્રેસ સમિતિના પ્રમુખ નાથાભાઈ આેડેદરા, શહેર કાેંગ્રેસ સમિતિના પ્રમુખ પરીમલભાઈ ઠકરાર, ઉપપ્રમુખ વિજય આેડેદરા, કાંતિભાઈ બુધેચા, રણમલભાઈ કારાવદરા અને ભાવેશભાઈ ખુંટી વગેરેએ જણાવ્યું હતું.